OpenLLM-France/wikimedia huggingface dataset:
# An Ekologourien

An Ekologourien (Les Écologistes), bet anvet Europa Ekologiezh Ar Re C'hlas pe Europe Écologie Les Verts, zo ur strollad politikel krouet e 2010 en ur gendeuziñ Europe Écologie hag Ar Re C'hlas.
Danvez prezidant a voe Yannick Jadot e dilennadeg prezidant ar Republik c'hall e 2022, ha mont a reas 4,63 % eus ar votoù eztaolet gantañ.

## Daveoù

* ↑ (fr) EELV devient Les Écologistes : ça va changer quoi ?. Reporterre (2023).
* ↑ Association De Financement d'Europe Ecologie-Les Verts / Bretagne (Europa Ekologiezh Ar Re C'hlas / Breizh)
* ↑ Europe écologie - les Verts, pour "construire un monde écolo". Le Monde (Du 2010).
* ↑ Élection présidentielle 2022. Ministrerezh an Diabarzh (Ebrel 2022).
# Andy Serkis

Andrew Clement Serkis, anavezetoc'h evel Andy Serkis, ganet e Ruislip (Middlesex) d'an 10 a viz Ebrel 1964, zo un aktour.
# Anemeg

Ur yezh papouek eus skourr yezhoù papouek ar reter eo an anemeg (anem pe karaiai) komzet gant tro-dro da 500-600 den (1991) e Papoua Ginea-Nevez.
Komzet e vez an anemeg e pemp kêriadenn hepken war aod gwalarn enez Preden-Nevez, e Papoua Ginea-Nevez: Malasoŋo (ma vez komzet war un dro gant ar Bariai), Karaiai, Mosiliki, Pudêlîŋ, Atiatu (ma vez komzet war un dro gant al Lusi) ha Bolo (ma vez komzet war un dro gant ur rannyezh Aria). Komzet e vez ivez gant un niver bihan a dud, a orin Anem dreist-holl, e-barzh ar c'hêriadennoù tost. Div rannyezh pennañ zo. Akiblîk, zo rannyezh Bolo, a oa tost da vervel e 1982 o vezañ ma oa 35 bloaz an den yaouankañ a gomze anezhi. Komzet e vez ar rannyezh pennañ er c'hêriadennoù all meneget a-us.

## Gwelet ivez

* Yezhoù papouek
* Yezhoù papouek ar reter
# Andy Palacio

Andy Palacio zo ur c'haner eus ar bobl garifuna e Belize, ur vro 300 000 a dud e Kreizamerika, war aod ar Mor Karib. Marvet e oa da 47 vloaz, d'ar Gwener 18 a viz Genver 2008.

## Pladennoù

* "Nabi", 1990
* "Watina" deuet er-maez e 2007 eo e bennoberenn, embannet gant Stonetree Records.

## Liammoù

* Obituary in The Times, 23 January 2008
* The Guardian: Andy Palacio, Singer, songwriter and champion of the culture of Belize's Garífuna people
* January 2007 Afropop Worldwide Interview with Andy Palacio
* -commentaires de CBS 2007 sur bordeauxsalsa.com
Andy Palacio "Watina" Music Video
# Anekdota

An Anekdota (henc'hresianeg : Ἀνέκδοτα Anékdota) zo un oberenn istorel lakaet war gont Prokopios Caesarea, ha savet diwar-benn an impalaer Justinian e 550. Ur skrid taer a-enep an impalaer hag e wreg Theodora eo al levr.
# Anela

Anela zo ur gumun italian e proviñs Sassari en enez Sardigna.
# Andy Marechal

Andy Marechal a zo ganet d'ar 17 a viz Genver 1978.
Ur mestrc'hoarier echedoù belgiat eo.
Mestr FIDE eo.
E renk Elo a oa 2 302 e miz Ebrel 2008.

## Liammoù divaez

* E fichenn FIDE (e saozneg)
* E c'hoari e Chessgames (e saozneg)
# Andújar

Andújar zo ur gumun eus Spagn e Proviñs Jaén.
# Andy Schleck

Andy Schleck a zo ur marc'hhouarner luksembourgat ganet d'an 10 a viz Mezheven 1985 e kêr Luksembourg. Gant e vreur Fränk eo reder a-vicher evit Saxo Bank, ur skipailh hag a oa anvet CSC betek 2007. Mab Johnny Schleck eo, skipailher Janssen ha Ocaña e-pad ar bloavezhioù 1970. E daol-kaer kentañ a reas e 2007 war hentoù Tro Italia en ur gemer an eil plas e Milano. Dizoleiñ a reas Tro Bro-C'hall war varc'h-houarn e 2008 e skipailh Carlos Sastre, ar Spagnol a voe ar roched melen gantañ e Pariz. Schleck a echuas ar redadeg en daouzekvet renk gant ar roched wenn war e zivskoaz. E miz Eost e oa ar vreudeur Schleck e Beijing evit ar C'hoarioù Olimpek hañv 2008: Andy a voe renket da bempvet. Ur bloaz war-lerc'h e wiskas c'hoazh Andy Schleck ar roched gwenn met ar wech-mañ war ar podiom, en eil renk a-dreñv Alberto Contador. E 2009 ivez e teuas ar maout gantañ e Liège-Bastogne-Liège, goude un achapadenn ugent kilometrad hed. Kampion broadel, Andy Schleck a oa ivez en eil plas war Flèche Wallonne. Dilennet eo bet Andy Schleck sportour ar bloaz e Luksembourg e 2009.
| Andy Schleck, Tro Kalifornia 2009 | Andy Schleck e Sars-et-Rosières, Tro Bro-C'hall 2010 |

# Skipailhoù

* 2005-2008. CSC
* 2009-2010. Saxo Bank
* 2011. Leopard Trek
# Antilopenn pevarc'hornek

Antilopenn pevarc'hornek :
| Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Bovidae |
| Iskerentiad : | Bovinae |
| Genad : | Tetracerus |
| Anv skiantel ||
| Tetracerus quadricornis Blainville, 1816 ||
| D'ar vevoniezh e tenn ar pennad-mañ. ||
An antilopenn pevarc'hornek (Tetracerus quadricornis) a zo ur bronneg daskirier hag a vev e Nepal hag en India. Ar spesad nemetañ eo er genad Tetracerus.
# Antilopenn rouan

Antilopenn rouan :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Bovidae |
| Iskerentiad : | Hippotraginae |
| Genad : | Hippotragus |
| Anv skiantel ||
| Hippotragus equinus Desmarest, 1803 ||
| D'ar vevoniezh e tenn ar pennad-mañ. ||
An antilopenn rouan (Hippotragus equinus) a zo un antilopenn hag a vev en Afrika issahara.
# Antilopenn roueel

Antilopenn roueel :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Bovidae |
| Iskerentiad : | Antilopinae |
| Genad : | Neotragus |
| Anv skiantel ||
| Neotragus pygmaeus Linnaeus, 1758 ||
| D'ar vevoniezh e tenn ar pennad-mañ. ||
An antilopenn roueel (Neotragus pygmaeus) a zo un antilopenn vihan hag a vev e kornôg Afrika.
# Antilopenn zu

Antilopenn zu :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Bovidae |
| Iskerentiad : | Hippotraginae |
| Genad : | Hippotragus |
| Anv skiantel ||
| Hippotragus niger Harris, 1838 ||
| D'ar vevoniezh e tenn ar pennad-mañ. ||
An antilopenn zu (Hippotragus niger) a zo un antilopenn hag a vev e gevred Afrika.
# Abati Ystrad Fflur

Ystrad Fflur (Strata Florida e latin hag e saozneg) zo anv un abati gozh e Kembre e Pontrhydfendigaid, e-kichen Tregaron. N'eus nemet dismantroù anezhi. He gweladenniñ a c'haller hañv-c'hoañv.

## Istor

Eno eo, a greder, e voe skrivet Brut y Tywysogion ha Levr Gwenn Rhydderch.
Meur a briñs eus Deheubarth zo bet beziet enni. Korf Dafydd ap Gwilym, barzh meur ar XIVvet kantved, a vije bet lakaet eno. Ur monumant bepred zo bet savet e koun dezhañ.

## Levrlennadur

* David M. Robinson & Colin Platt, Strata Florida Abbey, Talley Abbey CADW, 1992 ISBN 1-85760-106-8
* Mogerioù an abati.
* Kizelladurioù
# Abaurregaina

Abaurregaina (Abaurrea Alta e spagnoleg, hag Abaurregaina/Abaurrea Alta hervez ar stumm ofisiel) zo ur gumun e Nafarroa en Euskal Herria.
# Abaurrepea

Abaurrepea (Abaurrea Baja e spagnoleg, Abaurrepea/Abaurrea Baja hervez ar stumm ofisiel divyezhek) zo ur gumun e Nafarroa en Euskal Herria.
# Abati Whitby

Abati Whitby a oa un abati e Bro-Saoz er grennamazer. Savet e voe gant Hilda Whitby. War-dro 680 e teuas Eanflæd da vezañ abadez betek he marv.
# Abati ar Groaz Santel e Kemperle

Abati ar Groaz Santel a oa un abati e Kemperle a voe savet war-dro 1050 en ul lec'h anvet Anawrot, a zo kavell kêr Gemperle. Hervez ar vrud e oa Anawrot anv an abati savet war-dro ar VI$^{vet}$ kantved gant sant Guntiern.

## Levrlennadur

* L'abbaye Sainte-Croix de Quimperlé, des origines à la Révolution, aktaoù kollok Kemperle 2-3 a viz Here 1998, Kreizenn an Enklaskoù Breizhek ha Keltiek (KEBK) - Association des Amis de l'abbaye de Saint-Croix de Quimperlé, 1999.
* Henri Guiriec, La Région de l'Ellé - bas et haut Ellé, e ti an aozer, 1939.

## Pennad kar

* Iliz katolik ar Groaz Santel (Kemperle).
# Abati ar Joa

Abati ar Joa (Abbaye de la Joie Notre-Dame, e galleg) zo ur gouent leanezed sistersian savet e 1953 e Kempenieg, demdost da goad Brekilien. N'eo ket gwall gozh ar savadurioù eta.
Kent-se edo al leanezed e Santez-Anna-Wened.
Labourat a reont amañ da ober gwastilli, bara-mel, chokolad, ha keuz. Stal zo ganto, digor bemdez-Doue, da werzhañ kement-se.
# Abaty Cwm-hir

Abaty Cwm-hir (Abbey Cwm-hir e saozneg) zo ur gêriadenn hag ur gumuniezh e kontelezh Powys, e Kembre, 127 km eus Kerdiz. E 2011 e oa poblet gant 231 a dud, hag 28 anezho (12,1%) a oa kembraegerien.
Anvet eo evel-se diwar Abati Cwm-hir, un abati Sistersianed ha ne chom nemet rivinoù anezhañ.
A-raok bezañ e Powys, Abaty Cwm-Hir e oa ur barrez hag ur gêriadenn eus Maesyfed

## Notennoù

* ↑ Enwau Lleoedd; Canolfan Bedwyr
* ↑ 'Statistical bulletin: 2011 Census: Key Statistics for Wales, Mawrth 2011'. Swyddfa Ystadegau Cenedlaethol (The Office For National Statistics. Kavet : 2014-04-09.
* ↑ Elwyn Davies : Rhestr o Enwau Lleoedd. Gwasg Prifysgol Cymru. Caerdydd. 1975.
# Abati ar Groaz Santel

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Daou abati zo gouestlet d'ar Groaz Santel e Breizh:
* Abati ar Groaz Santel e Kemperle
* Abati Sante-Kroaz pe Santekroe e Gwengamp.
# Abazeg

Ur yezh kaokazek eus skourr yezhoù kaokazek ar gwalarn eo an abazeg (Абаза Бызшваm abaza byzšwa) komzet gant tro-dro da 45.000 den e Republik Emren Karatchay-Tcherkes e Rusia (35.000) hag e Turkia (10.000).
Div rannyezh ez eus:
* an achc'hereweg (ashkherewa)
* an tapanteg (t'ap'anta), hag a dalvez ivez da yezh unvan
E Rusia e vez skrivet gant al lizherenneg kirillek. E Turkia avat e vez graet gant al lizherenneg latin.

## Gwelet ivez

* Yezhoù kaokazek

## Liammoù diavaez

* Ethnologue report for Abaza
# Berwick-upon-Tweed

Berwick-upon-Tweed, pe Berwick hepmui, eo an hanternosañ kêr eus Bro-Saoz, e Northumberland, e reter ar vro, war lez aber ar stêr Tweed a ra an disparti etre an div vro.

## Istor

Kemeret e voe gant ar Saozon digant Skosiz e 1482. Kontelezh Berwick avat zo chomet e Skos.
a vo kavet e Wikimedia Commons.

## Liammoù diavaez

* (en) Diwar-benn kêr Berwick
* (en) Evit an douristed
* (en) Ti-kêr
# Bertègn Galèzz

Bertègn Galèzz, bet Bertaèyn Galeizz, a zo ur gevredigezh sevenadurel vreizhat he deus da bal broudañ ha ledañ anaoudegezh ar gallaoueg e-touesk an dud. Krouet e 1976 gant an anv Amis du Parler Gallo, e teu da vezañ Bretagne Gallèse e 1983 ha da c'houde Bertaèyn Galeizz. Arouezius eo ar c'hemm anv-se eus ledanadur palioù ar gevredigezh a dremen eus an dastum da dalvoudekadur ar gallaoueg. E 1978 e oa bet krouet kazetenn ar gevredigezh, Le Lian (anvet Le Liaun da c'houde). Goude meur a vloavezh e oa bet paouezet da embann ar gazetenn e stumm paper er bloavezhioù 2000. E 2009 e oa bet adlañset ar gazetenn, dindan ur stumm elektronek an taol-mañ. E Roazhon emañ sez ar gevredigezh.
Ezel eo Bertaèyn Galeizz eus Kuzul sevenadurel Breizh, Défense et Promotion des Langues d’Oïl pe c'hoazh Skeudenn Bro Roazhon...

## Obererezhioù

Ur greizenn diellaouiñ vras war ar gallaoueg ha sevenadur "Bro-C'halloù" zo bet savet gant ar gevredigezh. Kavout a reer eno un diaz roadennoù dre urzhiataer enni muioc'h eget 100 000 pennger diwar-benn glad yezhel Breizh-Uhel.
Ul labour kelaouiñ an dud diwar-benn ar gallaoueg a vez graet gant Bertaèyn Galeizz, aozet e vez da skouer abadennoù e lec'h ma vez implijet ar yezh-se evit eskemm ha titouriñ an dud. Meur a zarvoud diwar-benn ar gallaoueg, en o zouez ar festival Mill Góll (Mille Goules) e miz Gwengolo war plasenn ar parlamant e Roazhon, a vez aozet gant Bertaèyn Galeizz, sonadegoù, abadennoù pe divizoù a zo. Gant Bertaèyn Galeizz 22 e vez aozet Le gallo en scène er Pentevr, un doare eo evito da ziskouez pouez ar yezh e sevenadur bro Lambal.
Aozañ a reont kentelioù ha stalioù-labour war ar yezh pe c'hoazh deskoniadurioù pe stajoù. Tro o devez an nevez-c'hallaouegerien da selaou tud a gomz a-vihanik e-pad ar Ramilhaéy de Mots (dastumad gerioù) e-lec'h ma komzer eus un tem eus ar vuhez pemdeziek.
Kaset e vez da benn ul labour evit ma vefe anavezet ar gallaoueg gant an ensavadurioù publik hag evit gwir an dud da implijout ar gallaoueg mar fell dezho. Ur c'henlabour a vez etre ar strollegezhioù lec'hel (rannvro, departamantoù, tiez-kêr...) ha Bertaèyn Galeizz evit lakaat e pleustr ur politikerezh a-fed yezh ha sevenadur.

## Liamm diavaez

* Lec'hienn Bertègn Galèzz
# Bertrand Tavernier

Bertrand Tavernier (Lyon 25 a viz Ebrel 1941 - Sainte-Maxime 25 a viz Meurzh 2021), a zo ur filmaozour, saver senario ha produer gall. Ur skrivagner ez eo ivez hag anvet e oa bet da brezidant an Institut Lumière e miz Gouere 1982, kerkent ha ma oa bet krouet an ensavadur-mañ.
Tad eo d'ar filmaozour ha komedian Nils Tavernier ha d'ar romantourez Tiffany Tavernier.
E-touez ar filmoù bet kaset da benn gantañ e c'haller menegiñ L'Horloger de Saint-Paul (1974), Que la fête commence (1975), Le Juge et l'Assassin (1976), Coup de torchon (1981), Un dimanche à la campagne (1984), La vie et rien d'autre (1989), L.627 (1992), Capitaine Conan (1996) peurgetket.

## Filmoù
### Bloavezhioù 1960

* 1963 : Les Baisers
* 1964 : La Chance et l'amour

### Bloavezhioù 1970

* 1974 : L'Horloger de Saint-Paul
* 1975 : Que la fête commence
* 1976 : Le Juge et l'Assassin
* 1977 : Des enfants gâtés

### Bloavezhioù 1980

* 1980 : Une semaine de vacances
* 1980 : La Mort en direct
* 1981 : Coup de torchon
* 1982 : Philippe soupault et le surréalisme
* 1982 : Philippe Soupault (film berr)
# Bertrand de Broc

Bertrand de Broc, bet ganet d'an 23 a viz Gwengolo 1960 e Kemper, a zo ur bageer-dre-lien breizhat.

## Liammoù diavaez

* Lec'hienn ofisiel
# Bertry

Kumunioù Bro-C'hall :
| Anv | Bertry |
| Skoed | |
| Lec'hiadur Bertry en Arondisamant Cambrai | |
| Riez | Bro-C'hall |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Cambrai |
| Etrekumuniezh | Communauté de communes de l'Espace Sud Cambrésis |
| Kanton | Clary |
| Kod INSEE | 59074 |
| Kod-post | 59980 |
| Maer | Jacques Olivier |
| Amzer-gefridi | 2008-2014 |
| Gorread | 8,54 km² |
| Led | 50° 05' 16" Norzh |
| Hed | 03° 26' 36" Reter |
| Uhelder kreiz | 131 m |
| Uhelder bihanañ | 119 m |
| Uhelder brasañ | 152 m |
| Poblañs hep kontoù doubl | 2 212 (2007) |
| Stankter | 259 a./km² |
| Lec'hienn ar gumun | |
Bertry a zo ur gumun eus departamant an Norzh e Bro-C'hall.
* An ti-kêr

## Istor
### XX$^{vet}$ kantved

* Brezel-bed kentañ: trapet ha distrujet e voe ar 1st Gordon Highlanders (Skosis) eus lu ar Rouantelezh-Unanet e Bertry d'ar 26 a viz Eost 1914 gant an Alamaned. Kemeret e voe ar gêriadenn d'ar 9 a viz Here 1918 gant ar South African Brigade.

## Monumantoù ha traoù heverk

* An iliz katolik, bet adsavet e 1855, hag an tour-iliz eus ar XV$^{vet}$ kantved
* An templ protestant, 1866.

### Bezioù ar C'hommonwealth e bered ar gumun

| Bro | Niver a soudarded |
| Afrika ar Su | 10 |
| Kanada | 6 |
| Rouantelezh-Unanet | 45 |
| Hollad | 61 |
Marvet int e-pad ar Brezel-bed kentañ. Lod ag ar re varv a voe douaret gant an Alamaned e miz Eost 1914, ar re all gant ar 3rd Cavalry Division hag ar 38th (Welsh) Division e miz Here 1918. Daou vez a voe degaset eus an astenn a oa bet graet d'an Alamaned e mervent ar vered .

## Armerzh

* Un ti-bresañ bier, gwechall.

## Melestradurezh

Roll maered ar gumun :
| Mare | Mare | Anv | Strollad | Karg |
| Meurzh 2001 | Meurzh 2014 | Jacques Olivier | | |
| N'eo ket anavezet an holl fedoù c'hoazh. ||||

## Dave ha notennoù

* ↑ WW1 Cemeteries
* ↑ Catho Cambrai
* ↑ Huguenot info
* ↑ WW1 Cemeteries
* ↑ Cassini hag EBSSA
# Bertsolari Txapelketa Nagusia

Ar Bertsolari Txapelketa Nagusia, Kampionad Bras ar Bertsolari, pe Kampionad Broadel ar Bertsolari (diwar an anv spagnolek «Campeonato Nacional de Versolaris») zo un darvoud sevenadurel hag ur genstrivadeg etre barzhed euskarek eus Euskal Herria, aozet bep pevar bloaz gant an Euskal Herriko Bertsozale Elkartea, kevredigezh mignoned ar gwerzaouiñ en Euskal Herria.
E 2017 e oa bet loreet Maialen Lujanbio.

## Loreidi

| Bloaz | Loread |
| 1935 | Inazio Eizmendi Manterola "Basarri" |
| 1936 | Jose Manuel Lujanbio Retegi "Txirrita" |
| 1960 | Inazio Eizmendi Manterola "Basarri" |
| 1962 | Manuel Olaizola Urbieta "Uztapide" |
| 1965 | Manuel Olaizola Urbieta "Uztapide" |
| 1967 | Manuel Olaizola Urbieta "Uztapide" |
| 1980 | Xabier Amuriza Sarrionandia |
| 1982 | Xabier Amuriza Sarrionandia |
| 1986 | Sebastian Lizaso Iraola |
| 1989 | Jon Lopategi Lauzirika |
| 1993 | Andoni Egaña Makazaga |
| 1997 | Andoni Egaña Makazaga |
| 2001 | Andoni Egaña Makazaga |
| 2005 | Andoni Egaña Makazaga |
| 2009 | Maialen Lujanbio Zugasti |
| 2013 | Amets Arzallus Antia |
| 2017 | Maialen Lujanbio Zugasti |
# Bertrand Loyer

Bertrand Loyer (Senven 1882-Sant-Nikolaz-ar-Pelem 1948) zo ur beleg, ur barzh hag ur saver kantikoù brezhonek. Mestr-studi e voe en skolaj Itron-Varia Wengamp. Kure eo bet e Boulvriag (1920-1927). Person e oa e Gras-Gwengamp etre 1926 ha 1932.

## Gwerzennoù

    Bloavezh mat, pato er c'harrdi,
    Chistr mat er c'hav e penn an ti,
    Kig-sall e-pign ha bara gwenn
    Renket brav war ar plankenn.
# Bertrand Piccard

Bertrand Piccard :
| Bertrand Piccard e 1999 ||
| Deiziad ganedigezh | 1añ a viz Meurzh 1958 |
| Lec'h ganedigezh | Lausanne Suis |
| Bro | Suis |
| Micherioù | Nijour Bredvezeg |
| Lec'hienn internet | http://bertrandpiccard.com/ |
| kemmañ |
Bertrand Piccard, ganet d'ar 1añ a viz Meurzh 1958 e Lausanne, a zo ur bredvezeg hag un nijour a vro Suis. Brudet eo evit bezañ deuet a-benn, gant ar blenier kirri-nij breizhveuriat Brian Jones, d'ober kentañ tro-ar-bed gant ur baloñs (eus ar 1añ d'an 21 a viz Meurzh 1999) anvet Breitling Orbiter 3. Brudet eo ivez evit bezañ bet dioroer ha blenier an nijerez dre heol Solar Impulse, gantañ e vo graet un tro-ar-bed all etre Meurzh 2015 ha Gouhere 2016.
Bet eo Bertrand Piccard mab d'ar moroniour Jacques Piccard ha mab-bihan d'ar fizikour Auguste Piccard.

## Buhez

Er bloavezhioù 1960, bevañ a ra e Florida gant e dad, Jacques Piccard, hag a labour er strollad Grumman evit krouiñ lestr loarel ar program Apollo. Wernher von Braun, hag a oa bamet gant Auguste Piccard abaoe e yaounkiz ha deuet da vezañ kamalad d'ar familh Piccard, a ro an tu da Bertrand Piccard da arvestiñ dizouaroù ar fuzeennoù Saturn V ar c'hefridioù Apollo 7 ha 12.

## Oberennoù

* 1998 - Une trace dans le ciel, 176 pajenn, ( 225 x 295 mm) Embannadur Oresol (Frañs) - Moullet e Suis (ISBN 2-940242-00-3)
* 1999 - Quand le vent souffle dans le sens de ton chemin, Embannadur La Nacelle, Geneva - "Breitling Orbiter 1" Skrid digeriñ gant Nicolas Hulot (ISBN 2-883-93010-4)
* 1999 - Le tour du monde en 20 jours, Robert Laffont, Even 2000 - Sur les traces de Jules Verne, le récit d'une aventure extraordinaire, un rêve d'enfant devenu réalité (ISBN 2-221-09102-7)
* 2005 - Une trace dans le ciel, 240 pajenn, Embannadur Favre S.A. - Lausanne - Skrid digeriñ gant Patrick Poivre d'Arvor - Moullet e Frañs (ISBN 2-8289-0881-X)
* 2009 - À la conquête du ciel et des abysses, Auguste-Jacques-Bertrand Piccard, Embannadur Gallimard-Loisirs (ISBN 2-7424-2292-7)
* 2010 - À la conquête du ciel et des abysses, Bertrand Piccard hag André Borschberg, Embannadur Favre - Lausanne
* 2010 - Solar impulse : HB-SIA, 174 pajenn, Bertrand Piccard ha Jacques-Henri Addor, Embannadur Favre - Lausanne (ISBN 2-8289-1198-5)
* 2014 - Changer d'altitude, quelques solutions pour mieux vivre sa vie, Bertrand Piccard - Skrid digeriñ gant Matthieu Ricard - Kerzu 2014, 302 pajenn, Embannadur Stock, Pariz (ISBN (ISBN -2-234-07725-6)
* 2020 - Le futur de l'avion : Les prochains défis de l’industrie aéronautique, Bertrand Piccard hag Francis Pollet, 160 pajenn, FYP Édition - Ivry-sur-Seine (ISBN 978-2-36405-203-1)
# Ar Re C'hlas (Bro-C'hall)

Ur strollad politikel eo Ar Re C'hlas (pe Les Verts hervez o anv ofisiel nemetañ), bet krouet er bloavezhioù 1980 e Frañs ha paouezet e 2010. Un ideologiezh ekologel a oa ganto. Ur gazetenn drimiziek a veze embannet gant ar strollad e Breizh, Lichen e anv. Ur 450 ezel bennak a oa gant ar strollad e Breizh.
Un nebeud izili pennañ eus ar strollad-se e Breizh :
* Pascale Chiron
* Renée Conan †
* Yves Cochet (genidik eus Breizh met aet d'en em ginnig da Bariz)
* Ronan Dantec
* Michel Rolland
* François de Rugy (a zilez ar strollad e miz Eost 2015)
* Lodenn eus ar rummad pennadoù war an ekologiezh politikel
* Dodennoù hag a denn d'an ekologiezh politikel
* Aozadurioù ekologour dre ar bed: Strolladoù politikel • Sindikadoù • Kevredigezhioù
* Peulioù ideologel an ekologiezh politikel : Furnez ekologel • Justis sokial • Demokratelezh dre gemer perzh • Nann-feulster • Dalc'hadusted • Doujañs ouzh al liested
* Stourmoù ekologel : Stourmoù enep-nukleel • Stourmoù enep-BDG • Stourmoù enep-saotradur • Stourmoù evit al liested
* A bep seurt : Lennegezh
Strolladoù politikel e Breizh :
| Dileuridi e Parlamant Europa (3 diwar 732): | Strollad Sokialour (PS) (SSE, 2) · Unvaniezh evit ul Luskad Poblel (UMP) (SPE, 1) |
| Dileuridi e Kambr ar gannaded (36 diwar 577) : | Strollad Sokialour (PS) (19) · Ar Re C'hlas (1) · MoDem (1) · Kreiz Nevez (NC) (1) · Unvaniezh evit ul Luskad Poblel (UMP) (14) |
| Dileuridi er Sened (18 diwar 331): | Strollad Komunour Gall (PCF) (1) · Luskad Republikan ha Keodedour (MRC) (1) · Strollad Sokialour (PS) (6) · Unvaniezh evit an Demokratelezh C'hall (UDF) (3) | Unvaniezh evit ul Luskad Poblel (UMP) (7) |
| Dileuridi e Kuzul Rannvroel Breizh (83): | Strollad Komunour Gall (PCF) (4) · Rannvroelourien (3) · Strollad Sokialour (PS) ha tud nes (33 + 10) · PRG (3) · Les Républicains (LR) (12) · Kreiz (UDI, MoDem) (6) · Rassemblement National (12) |
| Dileuridi breizhat e Kuzul Rannvroel Broioù al Liger (35 diwar 93) | Europe Écologie (Ar Re C'hlas (4) · Strollad Sokialour (PS) (6+2) · Les Républicains (LR) (10+2) · Kreiz (UDI, MoDem) (7) · Rassemblement National (4) |
| Dileuridi er c'huzulioù meur breizhat (258): | Strollad Komunour Gall (PCF) (8) · Strollad Sokialour (PS) (121) · Strollad Radikal an Tu-kleiz (PRG) (3) · A-bep seurt, tu-kleiz (21) · Unvaniezh evit an Demokratelezh C'hall (UDF) (21) · Unvaniezh evit ul Luskad Poblel (UMP) (37) · A-bep seurt, tu-dehou (43) · Hep liv politikel (5) |
| Strolladoù broadelour breizhat: | CBIL · Emgann · Unvaniezh Demokratel Breizh (UDB) · Frankiz Breizh (steuziet) · Breizh Europa · Strollad Breizh · POBL · Adsav |
| Strolladoù bihan all a vez kavet e Breizh: | Anarkour : Kevredad Anarkour (FA) · Alternativenn diveliour (AL) · Tu-kleiz pellañ : Kevredad Komunour Dispac'helour (LCR) · Stourm Micherour (LO) · Strollad al Labourerien (PT) · Ekologour : Cap 21 · Luskad ekologour dizalc'h (MEI) · Remziad ekologiezh · An Alternatived · Tu-dehou pellañ : Luskad Evit Frañs (MPF) · A bep seurt : Le Mouvement de la ruralité |